
Τρόπος τήρησης και ενημέρωσης του προσωπικού μη¬ 
τρώου των δημοσίων υπαλλήλων και των υπαλλήλων 
Ν.Π.Δ.Δ. που υπάγονται στις διατάξεις του Κώδικα Κα¬ 
τάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις της παρ. 6 του άρθρου 23 του «Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ. και άλλες διατάξεις» που κυ¬ 
ρώθηκε με το Ν. 2683/1999 (ΦΕΚ 19/Α'). 

2) Τις διατάξεις του άρθρου 29Ατου Ν. 1558/1985 (ΦΕΚ 
137/Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154/Α') και τροποποιήθηκε μετο άρθρο 1 
παρ. 2ατου Ν. 2469/1997 (ΦΕΚ38/Α'). 

3) Το γεγονός ότι το παρόν διάταγμα δεν προκαλεί δα¬ 
πάνη σε βάρος του Κρατικού Προϋπολογισμού. 

4) Την υπ’ αριθμ. 635/2002 Γνωμοδότηση του Συμβουλίου 
της Επικράτειας με πρόταση του Υπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Προσωπικό Μητρώο του Υπαλλήλου 

1. Το προσωπικό μητρώο του υπαλλήλου περιλαμβάνει 
όλα τα στοιχεία τα οποία προσδιορίζουν την ατομική, οι¬ 
κογενειακή, περιουσιακή και υπηρεσιακή του κατάσταση. 

Τα στοιχεία του προσωπικού μητρώου ταξινομούνται 
ως εξής: 

α) Στοιχεία ταυτότητας του υπαλλήλου, τα στοιχεία της 
συζύγου καιτωνπαιδιώντου. 

β) Στοιχεία περιουσιακής κατάστασηςτου ίδιου, της συ¬ 
ζύγου και των παιδιώντου. 

Τα στοιχεία αυτά υποβάλλονται από τον υπάλληλο στην 
υπηρεσία του με υπεύθυνη δήλωση κατά το διορισμό του. 
Με τον ίδιο τρόπο δηλώνεται υποχρεωτικά κάθε ουσιώ¬ 
δης μεταβολή των στοιχείων αυτών. Ειδικά για τη δήλωση 
περιουσιακής κατάστασης εφαρμόζονται οι διατάξεις 
του άρθρου 28 του Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
όπως κυρώθηκε μετο Ν. 2683/1999. 

γ) Τίτλοι σπουδών ή άλλα τυπικά προσόντα. 


δ) Αποφάσεις, έγγραφα ή άλλα στοιχεία που αναφέρο- 
νται στην υπηρεσιακή γενικά κατάσταση και δραστηριό¬ 
τητα του υπαλλήλου (διορισμός, προϋπηρεσία, κλάδος, 
προαγωγές, μεταβολές, συμμετοχή σε συλλογικά όργα¬ 
να, κ.λ.π.). 

ε) Εκθέσεις αξιολόγησης του υπαλλήλου των τελευταί¬ 
ων οκτώ (8) ετών. 

στ) Ηθικές αμοιβές - Ποινές. 

ζ) Άδειες (Αναρρωτικές - Λοιπές). 

η) Στοιχεία που καταθέτει ο ίδιος ο υπάλληλος στην 
υπηρεσία του ζητώντας να περιληφθούν στο προσωπικό 
του μητρώο, εφόσον σχετίζονται με την υπηρεσιακή του 
κατάσταση ή είναι πρόσφορα για την αξιολόγησή του. 

3. Για το προσωπικό μητρώο κάθε υπαλλήλου τηρείται 
κατά χρονολογική σειρά ευρετήριο των στοιχείων που πε¬ 
ριλαμβάνονται σ’ αυτό τόσο σε έγγραφη όσο και σε ηλε¬ 
κτρονική μορφή. 

4. Κάθε στοιχείο που αφορά την υπηρεσιακή κατάστα¬ 
ση και δραστηριότητα του υπαλλήλου κοινοποιείται υπο¬ 
χρεωτικά στην αρμόδια για την τήρηση του προσωπικού 
μητρώου υπηρεσία προκειμένου να τεθεί στο προσωπικό 
του μητρώο καθώς και στον ενδιαφερόμενο υπάλληλο. 

Άρθρο 2 

Αφαίρεση στοιχείων από το προσωπικό μητρώο. 

1. Ο υπάλληλος, με αίτηση που υποβάλλεται στον προϊ¬ 
στάμενο της οικείας υπηρεσίας προσωπικού, μπορεί να 
ζητήσειτην αφαίρεση, από το προσωπικό του μητρώο,των 
στοιχείωντηςπεριπτώσεωςη'τηςπαρ. 2του άρθρου 1 του 
παρόντος ή στοιχείων μη νομίμως περιληφθέντων στο 
προσωπικό του μητρώο. Σε περίπτωση που η αίτηση απορ- 
ριφθεί ή δεν απαντηθεί μέσα σε δέκα (10) ημέρες από την 
υποβολή της, επιτρέπεται η υποβολή αίτησης αφαίρεσης 
στοιχείων στο ιεραρχικώς προϊστάμενο όργανο της υπη¬ 
ρεσίας ή του Ν.Π.Δ.Δ. μέσα σε δέκα (10) ημέρες από την 
πάροδο της ανωτέρω δεκαήμερης προθεσμίας ή από την 
κοινοποίηση της απορριπτικής απόφασης, αν αυτή γίνει 
νωρίτερα. Το τελευταίο αποφασίζει μέσα σ' ένα (1) μήνα 
από την υποβολή της αίτησης αφαίρεσης. 

2. Τα στοιχεία που αφαιρούνται από το προσωπικό μη¬ 
τρώο καταγράφονται σε ειδική κατάσταση. Γ ια την ενημέ¬ 
ρωση του βοηθητικού προσωπικού μητρώου που προ- 
βλέπεται στο άρθρο 3 του παρόντος, ο προϊστάμενος της 
υπηρεσίας προσωπικού αποστέλλει αντίγραφο της ως 

άνω ειδικής κατάστασης στην υπηρεσία που υπηρετεί ο 
υπάλληλος. Με βάση το αντίγραφο αυτό ο προϊστάμενος 
της υπηρεσίας που τηρεί το βοηθητικό προσωπικό μη¬ 
τρώο αφαιρείτα αντίστοιχα στοιχεία. 

Άρθρο 3 

Βοηθητικό Προσωπικό Μητρώο. 

1. Σε περίπτωση μετάθεσης του υπαλλήλου συγκροτεί¬ 
ται βοηθητικό προσωπικό μητρώο που τον συνοδεύει 
στην υπηρεσία, στην οποία μετατίθεται. 

2. Το βοηθητικό προσωπικό μητρώο περιλαμβάνει αντί¬ 
γραφα των απαραίτητων στοιχείων του προσωπικού μη¬ 
τρώου, σύμφωνα με τις διακρίσεις του άρθρου 1 του πα¬ 
ρόντος (διορισμός, προαγωγή, μετάθεση, κ.λ.π.). 

3. Ο προϊστάμενος της υπηρεσίας προσωπικού όπου 
μετατίθεται ο υπάλληλος τηρεί το βοηθητικό προσωπικό 
μητρώο, κατά τους όρους του άρθρου 4 του παρόντος. 

Άρθρο 4 

Τήρηση και ενημέρωση των στοιχείων 
του προσωπικού μητρώου. 

1. Το προσωπικό μητρώο συγκροτείται με το διορισμό 
του υπαλλήλου και διατηρείται μετά την αποχώρηση αυ¬ 
τού από την υπηρεσία, για όσο χρόνο καταβάλλεται σύ¬ 
νταξη. Σε περίπτωση που δεν καταβάλλεται σύνταξη δια¬ 
τηρείται για δέκα (10) χρόνια από την καθ' οιονδήποτε 
τρόπο λύση της υπαλληλικής σχέσης. 

2. Ο προϊστάμενος της οικείας υπηρεσίας προσωπικού 
είναι υπεύθυνος για τηντήρηση, ασφαλή φύλαξη και ενη¬ 
μέρωση όλων των στοιχείων που συγκροτούν το προσω¬ 
πικό μητρώο, όπως επίσης και για τη διαβίβαση των στοι¬ 
χείων αυτών, όταν αυτό επιβάλλεται από ειδικές διατάξεις 
νόμων, αφού προηγουμένως ενημερώσει σχετικά τον 
υπάλληλο, λαμβάνοντας όλα τα απαραίτητα μέτρα για τη 
διασφάλιση του απορρήτου του περιεχομένου αυτού. 
Ανάλογα με τις ανάγκες της υπηρεσίας, ο προϊστάμενος 
της υπηρεσίας προσωπικού μπορεί να ορίζει για την εκτέ¬ 
λεση των ανωτέρω καθηκόντων υπαλλήλους που υπηρε¬ 
τούν στην οργανική μονάδα, στην οποία αυτός προΐστα- 
ται ή στις υποκείμενες σε αυτήν μονάδες. 

3. Κάθε υπάλληλος δικαιούται να λαμβάνει γνώση του 
προσωπικού του μητρώου. 

4. Πέραντων οριζομένων στις προηγούμενες παραγρά¬ 
φους 2 και 3 και με την επιφύλαξη των διατάξεων της πα¬ 
ραγράφου 5 του άρθρου 23 του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. που κυρώθηκε με το Ν. 2683/1999, αποκλείεται 
η γνώση και πρόσβαση οιουδήποτε τρίτου στο περιεχό¬ 
μενο των στοιχείων του προσωπικού μητρώου. 

5. Τα στοιχεία του προσωπικού μητρώου καταχωρού- 
νται και υπόκεινται σε επεξεργασία με ηλεκτρονικό τρό¬ 
πο. Κατά τη καταχώρηση και επεξεργασία λαμβάνονται 
όλα τα αναγκαία μέτρα ώστε να αποκλείεται: 

(α) η πρόσβαση οιουδήποτε τρίτου σε αυτά, σύμφωνα 
και με τα οριζόμενα στην προηγούμενη παράγραφο 4 του 
παρόντος άρθρου και 

(β) η αλλοίωση, καταστροφή, απώλεια των στοιχείων 
που τηρούνται ηλεκτρονικά. 

6. Ητήρηση και επεξεργασία των στοιχείωντου προσω¬ 
πικού μητρώου του υπαλλήλου, καθώς και οι υποχρεώ- 


σειςτων υπεύθυνων για την τήρηση αυτού, διέπονται συ¬ 
μπληρωματικά από τις εκάστοτε ισχύουσες διατάξεις για 
την επεξεργασία δεδομένων προσωπικού χαρακτήρα. 

Άρθρο 5 

Περιοδική καταστροφή εκθέσεων αξιολόγησης 
ουσιαστικών προσόντων. 

1. Τον Ιανουάριο κάθε χρόνου, οιπροϊστάμενοιτων υπη¬ 
ρεσιακών μονάδων που τηρούν τα προσωπικά μητρώα 
των υπαλλήλων, αφαιρούν από αυτά και καταγράφουν σε 
ειδικές καταστάσεις για καταστροφή, τις εκθέσεις αξιο¬ 
λόγησης ουσιαστικών προσόντων, εκτός από αυτές των 
τελευταίων κάθε φορά οκτώ (8) ετών και όσες των προη¬ 
γουμένων ετών έχουν σχέση με εκκρεμείς δίκες σε οποι- 
οδήποτε βαθμό. 

2. Με απόφαση του οικείου κατά περίπτωση υπουργού 
συνιστάται το Δεκέμβριο κάθε χρόνου, τριμελής επιτρο¬ 
πή που αποτελείται από τον προϊστάμενο της Διεύθυνσης 
διοικητικού ή προσωπικού, έναν υπάλληλο της οικείας 
υπηρεσίας και έναν εκπρόσωπο των υπαλλήλων, ο οποί¬ 
ος θα ορίζεται από την αντιπροσωπευτικότερη πρωτο¬ 
βάθμια συνδικαλιστική οργάνωση της υπηρεσίας. 

Έργο της Επιτροπής αυτής είναι να καταστρέφει ολο¬ 
σχερούς, με τον προσφορότερο, κατά την κρίση της, τρό¬ 
πο, όλες τις εκθέσεις που θα της παραδίδονται από τον 
αρμόδιο προϊστάμενο με βάση σχετική κατάσταση. 

3. Η Επιτροπή μέχρι 30 Ιανουάριου κάθε χρόνου πρέπει 
να έχει συντάξει πρακτικό καταστροφής των εκθέσεων 
που περιλαμβάνονται στην οικεία κατάσταση, η οποία 
αποτελεί αναπόσπαστο παράρτημα του πρακτικού αυ¬ 
τού. Το πρακτικό υπογράφεται από όλα τα μέλη της και 
παραδίδεται στην αρμόδια υπηρεσία διοικητικού ή προ¬ 
σωπικού για φύλαξη. Σχετική σημείωση για κάθε έκθεση 
αξιολόγησης που καταστρέφεται, γίνεται με ευθύνη της 
υπηρεσίας διοικητικού ή προσωπικού και στο ευρετήριο 
του οικείου προσωπικού μητρώου με μνεία του αντίστοι¬ 
χου πρακτικού καταστροφής. 

4. Γιατην ενημέρωση του βοηθητικού προσωπικού μη¬ 
τρώου, αποστέλλεται στην υπηρεσία που υπηρετεί ο 
υπάλληλος με ευθύνη του προϊσταμένου της υπηρεσίας 
διοικητικού ή προσωπικού, μέχρι 10 Φεβρουάριου κάθε 
χρόνου, απόσπασμα του ως άνω πρακτικού καταστρο¬ 
φής. Με βάση το απόσπασμα αυτό, ο προϊστάμενος της 
υπηρεσίας που τηρεί το βοηθητικό προσωπικό μητρώο 
του υπαλλήλου αφαιρεί από αυτό και καταστρέφει τις 
αντίστοιχες εκθέσεις αξιολόγησης. 

Άρθρο 6 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Αυγούστου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




